शासकीय कार्यालयों के जेठा स्थानांतरण को रोकने एसडीएम को सौंपा ज्ञापन
छग चेंबर ऑफ कामर्स एंड इंडस्ट्रीज इकाई सक्ती एवं अधिवक्ता संघ द्वारा एसडीएम को ज्ञापन सौंपकर न्यायालय एवं अन्य शासकीय कार्यालयों के स्थानांतरण को रोकने की मांग की। साथ ही चेतावनी दी गई है कि यदि लोगों की भावनाओं के अनुसार स्थानांतरण रोका नहीं गया तो आंदोलन किया जाएगा।
पूर्व में प्रस्तावित कार्यक्रम के अनुसार चेंबर एवं अधिवक्ता संघ सहित शहर के विभिन्न स्वयं सेवी, सामाजिक एवं राजनैतिक संगठनों के प्रतिनिधि एसडीएम कार्यालय पहुंचे। उन्होंने आंदोलन की शुरूआत करते हुए एसडीएम को ज्ञापन सौंप कर स्थानांतरण की प्रक्रिया को बंद करने एवं शहर के आस पास ही उपलब्ध शासकीय भूमि में कार्यालयों के निर्माण के लिए स्थल चयन करने की बात कही। एसडीएम ने उनकी मांगों से उच्चाधिकारियों को अवगत कराने की बात कही। चेंबर अध्यक्ष जगदीश बंसल ने कहा कि शासकीय कार्यालयों के जेठा स्थानांतरण से शहर का व्यापार भी प्रभावित होगा। अधिवक्ता संघ अध्यक्ष दिगंबर चौबे ने प्रशासन को इस दिशा में गंभीरता से ध्यान देने की बात कही। प्रतिनिधि मंडल में जगदीश बंसल, राम अवतार अग्रवाल, सुश्री अल्का जायसवाल, कन्हैया गोयल, राजकुमार दरयाणी, मनीषकथुरिया, राजेश शर्मा, गिरधर जायसवाल, देवेन्द्र निर्मलकर, सुरित राम चन्द्रा, मुन्ना पटेल आदि उपस्थित थे।
hin_Deva hin_Deva hin_Deva